ΓΡΑΠΤΗ ΕΡΩΤΗΣΗ E-2584/99

υποβολή: Herbert Bsch (PSE) προς την Επιτροπή

(11 Ιανουαρίου 2000)

Θέμα: Παθογόνος παράγοντας της ΣΕΒ στο οστεάλευρο

Σύμφωνα με πληροφορία της γερμανόφωνης ελβετικής τηλεόρασης της 26.8.1999 αγνοήθηκαν αποδεδειγμένα στην Ελβετία μέχρι το τέλος του 1997 οδηγίες της Ευρωπαϊκής Ένωσης για την εξολόθρευση τυχόν παθογόνων παραγόντων της ΣΕΒ κατά την παραγωγή οστεάλευρου.

Από το ρεπορτάζ συνάγεται ότι οι ελβετοί παραγωγοί δεν ήταν σε αυτό το χρονικό διάστημα από καθαρά τεχνική άποψη σε θέση να θερμάνουν το οστεάλευρο, όπως προβλέπεται, κάτω από πίεση 3 bar για 20 λεπτά σε θερμοκρασία 133 Ψ. Ωστόσο, εκδόθηκαν επίσημα έγγραφα εξαγωγής, σύμφωνα με τα οποία χιλιάδες τόνοι οστεάλευρου εξήχθησαν από την Ελβετία στο χώρο της Ευρωπαϊκής Ένωσης.

1. Η Επιτροπή γνωρίζει αυτή την περίπτωση;

2. Η Επιτροπή ήλεγξε οστεάλευρο που εισήχθη από την Ελβετία; Εάν ναι: Σε ποιο συμπέρασμα κατέληξε ο έλεγχος;

3. Σε ποια κράτη-μέλη της Ευρωπαϊκής Ένωσης εισήχθη έως το 1997 ελβετικό οστεάλευρο;

4. Είναι γνωστό πώς έφτασε αυτό το οστεάλευρο στον κύκλο διατροφής;

5. Ελήφθησαν μέτρα εκ μέρους της Επιτροπής εναντίον της περαιτέρω εισαγωγής οστεάλευρου από την Ελβετία;

6. Είναι γνωστές στην Επιτροπή άλλες ανάλογες περιπτώσεις;

Απάντηση του κ. Byrne εξ ονόματος της Επιτροπής

(14 Φεβρουαρίου 2000)

Η Ευρωπαϊκή Επιτροπή δεν γνωρίζει τα γεγονότα στα οποία αναφέρεται ο κ. βουλευτής και προτείνει να πραγματοποιηθεί επαφή με τις αρμόδιες ελβετικές αρχές ώστε αυτές να παράσχουν περισσότερες πληροφορίες. Η Ευρωπαϊκή Επιτροπή θα έλθει σε επαφή με τον κ. βουλευτή μόλις λάβει τις εν λόγω πληροφορίες.

Γενικά, οι ελβετικέςγειονομικές αρχές παρακολουθούν από πολύ κοντά τις εξελίξεις της κοινοτικής νομοθεσίας και εντάσσουν στο ρυθμιστικό τους πλαίσιο ορισμένες από τις αποφάσεις που εγκρίνονται από τα κράτη μέλη. Ως εκ τούτου, από το Μάιο του 1996, εισήγαγαν στο νομοθετικό τους πλαίσιο προδιαγραφές αντίστοιχες με αυτές που προβλέπονται από την απόφαση 96/449/ΕΚ της Ευρωπαϊκής Επιτροπής της 18ης Ιουλίου 1996 περί εναλλακτικών συστημάτων θερμικής επεξεργασίας για την επεξεργασία ζωικών αποβλήτων με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας(1) (που αντικαταστάθηκε από την απόφαση 1999/534/ΕΚ του Συμβουλίου, της 19ης Ιουλίου 1999, για τη λήψη μέτρων που εφαρμόζονται στην επεξεργασία ορισμένων ζωικών αποβλήτων για την προστασία από τις μεταδοτικές σπογγώδεις εγκεφαλοπάθειες, και την τροποποίηση της απόφασης 97/735/ΕΚ της Επιτροπής(2)) η οποία καθόριζε τα ελάχιστα κριτήρια των συστημάτων επεξεργασίας που πρέπει να εφαρμόζονται στις εγκαταστάσεις επεξεργασίας ζωικών αποβλήτων (133°C, 20 λεπτά, 3 Bar).

Το Γραφείο Τροφίμων και Κτηνιατρικών Θεμάτων της Ευρωπαϊκής Επιτροπής διεξήγαγε αποστολές επιθεώρησης με στόχο την αξιολόγηση των μέτρων που εφαρμόστηκαν από τις ελβετικές αρχές για τον έλεγχο και την εξάλειψη της σπογγώδους εγκεφαλοπάθειας των βοοειδών στην επικράτειά τους. Οι εν λόγω αποστολές δεν επισήμαναν ανεπάρκειες σε σχέση με την ευρωπαϊκή νομοθεσία για τη μεταποίηση των ζωικών αποβλήτων.

Το σύνολο των στοιχείων που περιλαμβάνονται στις εκθέσεις επιθεώρησης διατίθεται στο κοινό από το Internet στην ακόλουθη διεύθυνση: http://europa.eu.int/comm/dg24/health/vi/index_en.html.

(1) ΕΕ L 184 της 24.7.1996.

(2) ΕΕ L 204 της 4.8.1999.